cyanic-selkie/wikianc huggingface dataset:
Bawö'orudua
Bawö'orudua no sambua desa ba Kecamatan Tanahmasa, Kabupaten Nias Selatan. Kodenia ba wamatörö Indonesia 12.14.31.2005.
Ehosakhozi, Hiliserangkai
Ehosakhozi no sambua desa ba Kecamatan Hiliserangkai, Kabupaten Nias. Kodenia ba wamatörö Indonesia 12.04.20.2011.
Garagazi
Garagazi (Li Indonesia gergaji, Li Inggris saw) ya'ia da'ö fakake ni'oguna'ö ba wanaba botowa simane eu, lewuö, ue, si'öli ba tanöbö'önia. Garagazi sambua fakake zi lö tola lö'ö i'okhogö zi samösa niha sohalöŵö ba wotomo (Li Indonesia tukang bangunan, Li Inggris builder). Garagazi tefailo moroi ba zi'öli sabe'e ba sanifi, bawania lafowohawoha ba no mu'atarö'ö hulö ndrökhi. Garagazi andre oya ngawalönia, so zadogodogo ba so janau, so zebolo ba so zise-ise, molo'ö famazökhi ba hadia gunania.
Ehobaluta
Ehobaluta no sambua desa ba Kecamatan Tanahmasa, Kabupaten Nias Selatan. Kodenia ba wamatörö Indonesia 12.14.31.2002.
Musim Kupu-Kupu Kuning
Musim Kupu-Kupu Kuning (Li Niha, Hino Kawa-Kawa Usö ma Hino Löhö-Löhö Usö) no sambua novel ba li Indonesia sanutunö zalua ba Mbawömataluo me ngaotu ndröfia si-19 nisura Vanni Puccioni. Vanni andre no samösa niha Italia si no irai toröi ba Danö Niha ba ginötö nifotöi rehabilitasi ba rekonstruksi aefa ndruru sebua Maret 2005 ba Danö Niha. Novel andre no ni'ali moroi ba li Italia ba niraka Gramedia Pustaka Utama ba tefa'olo'ö ba zato me 20 Agustus 2021. Töi novel asli nisura ba li Italia Nella stagione delle farfalle gialle niraka Ciesse Edizioni me 2019.
Molo'ö fanutunö Vanni sakali ba ginötö löfö-löfö sa'usö ba ndröfi andrö tohare armada Belanda ba Lagundri samazökhi khöra hati (Li Indonesia, benteng) ba da'ö. Ba hiza moroi na la'osambua'ö dödöra Ono Niha wolaŵa Belanda, so ba gotalua zondrönia'ö (tönia Galifa) sango'awögö Belanda. Itutunö hikaya andre novel Musim Kupu-Kupu Kuning. Baero da'ö so göi hikaya bö'ö simane hikaya wa'omasi ba gotaluara Tuha (si'ulu Mbawömataluo) ba Sumia awö hikaya wahuwusa Tuha khö Klint, samösa falito Protestan moroi ba Afrika Selatan si möi ba Danö Niha.
Famatimba
Ba ginötö wama'olo novel andre yaŵa ba gu'ö me 21 Agustus 2021 itutunö samösa Vanni Puccioni wa heŵa'ae ngawalö döi ba nahia si so bakha ba novel andre moroi ba Danö Niha, no sa ifaogö göi ngawalö ni'ilania me mohalöŵö ia ba Afrika. Duma-dumania famahaö ndra saradadu Duha nitutunö bakha ba novel andre no nihalön moroi ba wamahaö ndra saradadu ndra soi Masai ba Afrika, ya'ia da'ö hewisa lala wangila wa arakha so nudu, ba hewisa lala ena'ö böi la'ago huada udu.
Simanö göi wanutunö hikaya wa'omasi ba gotaluara Duha ba Sumia. Ba Danö Niha, töra-töra me föna, lö fehede sanandrösa ba "wa'omasi" (li Indonesia cinta) awö "farongasa" (li Indonesia, bercinta). Me föna, ba te na'i irugi ma'ökhö, la'oroma'ö wa'ömasinia samösa ono matua khö nono alawe mangoguna'ö tandra-tandra, lagu ba bua-bua. Tola manö lö irai fahede ira, ba hiza oroma ba lala wamaigira awöra ma zui ba lagura wa omasi ira nawöra. Lö göi la'oguna'ö wehede simane bercinta (Li Inggris making love) ba gotalua Nono Niha, heŵa'ae na so sa ia bahiza lö faudu latötöi ia föna zato. Lalara wangoroma'ö wa omasi ira faronga, la'oguna'ö zimane kia hörö ma zui ngawalö dandra-tandra tanö bö'ö.
Heŵa'ae simanö aboto ba dödöda wa isura novel andre Vanni Puccioni ba li Italia, eluahania isura ia khö zombaso ba Italia ma'ökhö. Börö da'ö i'oguna'ö lala wangoroma'ö fa'omasi si no to'ölö ba gotalua ndraono si bohou ebua ba Italia. Ifatörö manö mböwö simane andre ba Nono Niha sauri ba Mbawömataluo me ngaotu ndröfia si-19.
Sömi Botogo'o
Sömi Botogo'o no sambua desa ba Kecamatan Gidö, Kabupaten Nias. Kodenia ba wamatörö Indonesia 12.04.06.2055.
Yasonna Hamonangan Laoly
Prof. Yasonna Hamonangan Laoly, S.H., M.Sc., Ph.D. (lahir di Sorkam, Tapanuli Tengah, 27 Mei 1953 ) ya'ia da'ö no Menteri Hukum dan Hak Asasi Manusia ba Kabinet Kerja i'otarai 27 Oktober 2014 irege 1 Oktober 2019 me tefili ia tobali anggota DPR RI. Ba hiza ha tölu migu aefa da'ö me 23 Oktober 2019 ituyu zui ia Presiden Joko Widodo tobali Menteri Hukum dan Hak Asasi Manusia ba Kabinet Indonesia Maju Jokowi-Ma'ruf. Fatua lö tobali menteri, Yasonna no irai tobali anggota Komisi II DPR RI ba periode 2004–2009 moroi ba PDI-P. Ya'ia andre no samösa aktivis ba organisasi, sanörö sekola salaŵa (akademisi), satua-tua (intelektual), ba sondronia'ö ba perguruan tinggi.
Fa'aurinia
Yasonna Laoly farsayo ia khö Keriso, Kristen Protestan, ya'ia göi moroi ba Suku Nias. Fo'omonia Elisye Widya Ketaren ba no so khöra nono daöfa.
Halöŵö
Me döfi 1978-1983 mohalöwö ia tobali ere huku (Pengacara & Penasehat Hukum) 1978-1983, aefa da'ö tobali tambalina Dekan Fakultas Hukum Universitas HKBP Nommensen ba ndröfi 1980-1983. Kemudian sebagai Dekan Fakultas Hukum Universitas HKBP Nommensen (1998-1999) dan peneliti di NCSU pada tahun 1992-1994. Dia juga menjadi Asisten Riset Departemen Sosiologi and Antropologi di NCSU. Dan sejak tahun 2000 hingga saat ini ia masih menjadi dosen.
Karier Politik
Ia mulai aktif berorganisasi sejak di BPC GMKI Medan pada 1976 dan Waka Bendahara KNPI Medan pada tahun 1983. Ia juga pernah menjabat sebagai Sekretaris BKS PGI-GMKI Sumut-Aceh dan Ketua BKS PGI-GMKI Pusat periode 2009-2014, Ketua Umum Mahasiswa Nias. Ia terlibat dalam kepengurusan PDIP Sumatra Utara untuk rentang waktu 2000-2008. Juga sebagai Wakil Bendahara KNPI Medan dan Ketua Umum Kesatuan Mahasiswa Nias. Pada tahun 2002-2005 dia dipercaya sebagai Kepala Badiklatda PDI-P Sumut (2002-2005) dan Wakil Ketua DPD PDI-P Sumut (2000-2008).
Ia terjun ke politik praktis dengan menjadi anggota DPRD Sumut pada periode 1999-2004 dari Partai PDI Perjuangan. Pada tahun 2004, ia terpilih sebagai anggota DPR RI mewakili PDI Perjuangan dari wilayah Sumatra Utara I. Di parlemen ia duduk sebagai anggota Komisi II dan tergabung dalam Badan Anggaran DPR RI. Di MPR RI, ia menjadi Sekretaris Fraksi PDI Perjuangan.
Sekarang, ia melanjutkan karier politiknya dengan kembali menjadi anggota DPR RI periode 2019-2024 mewakili PDI Perjuangan, berasal dari daerah pemilihan (Dapil) Sumatra Utara I.
Menteri Hukum dan HAM
Presiden Joko Widodo dan Wakil Presiden Jusuf Kalla menunjuknya menjadi Menteri Hukum dan HAM di Kabinet Kerja 2014-2019. Pro kontra mewarnai penunjukannya karena menteri yang mengurusi tentang hukum tetapi berlatar belakang politisi yang dapat menimbulkan konflik kepentingan dengan partai politik asal. Beberapa tantangan yang dihadapinya selama ia menjabat yaitu berbagai kerusuhan yang terjadi lembaga pemasyarakatan, seperti Lapas Banceuy Bandung, Lapas Malabero Bengkulu, Lapas Kerobokan Bali. Selain itu peredaran narkoba di lapas dan bandar yang mengendalikan peredaran dibalik lapas, serta narapidana terorisme yang merencanakan teror Thamrin 2016 menjadi sorotan. Kemudian juga namanya paling menyita perhatian publik saat kisruh dualisme kepengurusan partai politik, yaitu Partai PPP dan Partai Golongan Karya, dikarenakan Laoly selaku Menkumham mengesahkan salah satu kepengurusan dari dua kubu yang sedang bertikai saling mengklaim kepengurusan yang paling sah. Hal itu menyebabkan adanya kesan pemerintah (dan juga partai penguasa) memihak salah satu kubu dan memicu kisruh internal. Selain itu juga, bersama DPR, minimnya produk legislasi yang dihasilkan selama tahun 2015 dan 2016 juga banyak disorot. Kariernya sebagai Menteri Hukum dan HAM resmi berakhir pada 1 Oktober 2019, setelah ia melayangkan surat pengunduran dirinya ke Presiden Joko Widodo untuk menjadi anggota DPR periode 2019 - 2024.
Tidak lama dilantik sebagai anggota DPR-RI periode 2019-2024 ia kembali mengundurkan diri dari posisinya sebagai wakil rakyat dikarenakan penunjukan kembali dirinya sebagai Menteri Hukum dan HAM Kabinet Indonesia Maju pada masa pemerintahan presiden Joko Widodo periode 2019-2024.
Meksiko
Meksiko no sambua negara ba danö Amerika si so ba gotalua negara Amerika Serikat faoma negara Guatemala ba ba gotalua nasi sebua Pasifik ba nasi Teluk Meksiko. So khönia töra 126 juta niha mbanua ba börö da'ö tobali nomoro 10 negara fondrege oya niha mbanua ba gulidanö. Meksiko no sambua negara federal, eluahania negara si tobali furugö ngawalö wöfö negara sigide-ide. So 31 föfö negara ba Meksiko ba sambua Mexico City, si no göi tobali ibu kota negara federal.
Ehosakhozi, Huruna
Ehosakhozi ya'ia da'ö no sambua desa ba Kecamatan Huruna, Kabupaten Nias Selatan. Kodenia ba wamatörö Indonesia 12.14.20.2001.
Fadorolauru
Fadorolauru no sambua desa ba Kecamatan Hiliduho, Kabupaten Nias. Kodenia ba wamatörö Indonesia 12.04.05.2027.
Interlingue
Interlingue, töinia mböröta Occidental, no sambua li nönö-nönö internasional nifazökhi Edgar de Wahl ba mufa'olo ba zato me 1922.
Hili'usö, Huruna
Hili'usö ya'ia da'ö no sambua desa ba Kecamatan Huruna, Kabupaten Nias Selatan. Kodenia ba wamatörö Indonesia 12.14.20.2009.
Hili'usö, Umbunasi
Hili'usö no sambua desa ba Kecamatan Umbunasi, Kabupaten Nias Selatan. Kodenia ba wamatörö Indonesia 12.14.14.2004.
Arecaceae
Arecaceae ngawawa zinumbua sanau ndröfi simane ohi, hoya, btn. Ohi oi tesöndra gofu heza ba hulo si so ba gölana tropis, simanö göi hoya ba fino. Sandrohu ya'ia oi tola te'oguna'ö, ba hiza töra-töra mbuania. Ba gotalua niha Indonesia, töra-töra ba Maluku, la'oguna'ö zinumbua andre tobali börö gö simane sagu, nihalö moroi ba döla zaku (töi ilmiahnia Metroxylon sago). Me föna tefaböbö fefu zinumbua arecaceae ba famili palma (Palmae).
Tandra-tandrania
Aoha wanandrai zinumbua andre heŵa'ae tenga ere biologi samösa niha.
Si to'ölönia motöla, he alaŵa ma zui adawa-dawa, ba lö ndraha-ndrahania awö wa no adölö-dölö miyaŵa. So zitumbu si fasara simane ohi ba so göi zitumbu mongawua simane salak. So ma to ha'uga zauri manöi simane rotan.
Ŵa'ania si to'ölönia tumbu moroi ba mbörö döla, no oi owulo-wulo ba lö mamaraha, ba hiza oya ba fasösö. Ŵa'a palma tumbu aro bakha ba danö irege tola mangaro'ö wesindro döla sanau alaŵa sibai (itaria 20m ma na töra).
Tölania mobu'u-bu'u ba na lataba ia oroma oi nungo soya si bakha. Na mesokho dölania ba lö döhö ia mangawuli simane töla geu bö'ö, itaria na i mangebua zokho andrö ma zui tobali obou.
Bulunia manganau ba tefa'oli irege alio wanandrai ya'ia. So ba gotalua arecaceae zi so ndroi ba mbulunia. Ba mbörö mbulu so hakhi sombalugö töla.
Bowonia no oi tefa'oli sökhi ba na awuyu-wuyu ia na sa tebugö ia faoma uli si hulö döwa. Na mesokho hakhi mbowo andre ba möi baero nidanö sami nifotöi nira si tola mubali'ö tuo. Bakha ba mbowo andre so mbowo simatua (tanö yaŵa) ba bowo si'alawe (tanö ba hakhi). Na atoru hawu-hawu mbowo zimatua ba zi'alawe nifotöi famohawu (Li Indonesia, penyerbukan), salua börö gaurifö si mane fofo sanuge ba mbowo, ba tola tobali mbowo andre dania bua.
Bua Arecaceae andre ba mo'uli awe'e-we'e so'idanö ma zui sosawu, andröi lafotöi ia sawu mbanio, ba wamaliaro ösi bakha. Hunönia bakha tebukusi faoma sole, sambua wanaeta sabe'e sibai. Hunö andre ba ombuyu mo'idanö ba mböröta ba itugu abe'e tobali si hulö nagole. Bakha ba nagole andre oya dawö ba protein. So ba gotalua arecaceae zondröi nidanö heŵa'ae no atua mbua. Labali'ö ia niha nibadu simane nidanö mbanio.
Si faböbö khönia
Da'a tou ngawalö Arecaceae sabölö moguna ba wa'auri niha sero ma'ökhö:
Anicetus Bongsu Antonius Sinaga
'''Mgr. Anicetus Bongsu Antonius Sinaga, O.F.M. Cap.''' (tumbu ba Naga Dolok, Tapian Dolok, Simalungun, Sumatra Utara, 25 September 1941 - ahuwa me 7 November 2020, 79 ndröfinia) no samösa Uskup Gereja Katolik, si oföna Uskup Keuskupan Sibolga ba aefa da'ö Uskup Agung Keuskupan Agung Medan.
Ngawalö halöŵö wa'enoninia
Me ndröfi 1978, me Sibolga tobali Prefektur Apostolik, tetuyu ia tobali Prefek Apostolik, irugi 24 Oktober 1980 me status Sibolga te'alaŵa'ö tobali Keuskupan. No tobali ia Uskup si föföna Keuskupan Sibolga si bohou andrö. Tefahowu'ö ia tobali Uskup ba Ngaluo Wangowasaini Epifani, 6 Yanuari 1981 ba Basilika Santo Petrus, Vatikan nifalua Paus Yohanes Paulus II.
Me ndröfi 2004, tetuyu ia tobali Uskup Agung Koajutor ba Keuskupan Agung Medan ba me 12 Februari 2009, tobali ia Uskup Agung, börö me molombase Mgr. Alfred Gonti Pius Datubara, O.F.M. Cap. Uskup Agung Medan irugi da'ö.
Aefa ahuwa Mgr. Ludovicus Simanullang 20 September 2018, Mgr. Anicetus Sinaga tefawu'a moroi ba Keuskupan Agung Medan tobali Administrator Apostolik Keuskupan Sibolga i'otarai 22 September 2018 irugi 7 November 2020. Me 8 Desember 2018 tetuyu Mgr. Kornelius Sipayung, O.F.M. Cap., tobali Uskup Agung Medan mangali Mgr. Anicetus.
Me 7 November 2020 ahuwa Mgr. Sinaga ba Rumah Sakit Umum Santa Elizabeth, Kota Medan, Sumatra Utara. Fatua lö mate ia no positif göna ia virus COVID-19. Samigu fatua lö ahuwa ia no tobali negatif Covid-19 ia. Si tobali börö wa'amatenia laŵa'ö fökhö mbo.
Laŵaendröna
Laŵaendröna no samösa niha si so ba manö-manö nidunö-dunö ndra satua föna sitola tabaso ba mbuku nifa'anö Thomsen. Asese göi labe'e döinia Laŵaendröna Baho Dema mazui Lawaendröna Defaoso. Fo'omonia sotoi Siŵaria nibe'e töi Siŵaria Lakha Zi Hönö ma Siŵaria Lakha Zato. . Samuza luo, alangu-langu dödö Laŵaendröna. Abu dödönia me ero-ero irongo ba i'ila niha a'oi mate. Ba manofu-manofu dödönia hadia so nahia si lögöna fa'amate? Lö omasi Laŵaendröna na irugi ia fa'amate. Ba hiza, ilau mukoli, itöröi gulidanö. Isofu ba gara, isofu ba geu, isofu ba nasi, isofu ba hili, hezo so nahia silö fa'amate? Ba samösa lö si tola manema linia. Andrö dania möi ia ba mbaŵa. Ba hiza no isöndra, wa mbaŵa nahia si lö fa'amate. Hadia aoha khö Laŵaendröna afu lö mate ia? Löfao dödö Ziŵaria na mofanö Laŵaendröna isaŵa mbaŵa.
Halebaluta
Halebaluta ya'ia da'ö no sambua desa ba Kecamatan Tanahmasa, Kabupaten Nias Selatan. Kodenia ba wamatörö Indonesia 12.14.31.2004.
Leŵaleŵa
Leŵaleŵa no töi mbanua ba Danö Niha:
__DISAMBIG__
Falo
Falo ma ba li Indonesia latötöi ia ya'ia da'ö; Pala (Myristica fragrans) sambua sinumbua si no auri ba Danö Niha molo'ö turiania wa falo andre tefa'aso moroi ba hulo Banda, ba Maluku. Hiza falo sambua zinumbua sino tobali fonönö ba fangami ngawalö nirino ba nomöi alaŵa haragonia me falo andre fao ba gangolifa rempah-rempah, bua faoma hunö falo sambua gamawaö sebua böli ba ginötö meföna i'otarai ba ginötö Romawi. Falo andre ba notötöi ba ensiklopedia nihaogö Plinius "Si Tua". I'otarai ba ginötö wangebolo'ö ma eksplorasi mbanua Eropa falo andre mozawili ba mbanua tropika tanöbö'ö simane Mauritius faoma Karibia (Grenada). Fanötöi falo la'oguna'ö ba hunönia ni'amawa.
Fenaeta Bakha (Anatomi)
Falo sowua sola'a-la'a sifabö'ö moroi ba falo tanöbö'ö, gitönia ma idanö moroi ba dölania, mola'a-la'a oyo, sangadono fanikha nitötöi mesophytic, na bulunia fagölö fefu ya'ia da'ö owuge'e, samawu'a berpilin tobali distichous, hiza itaria mbuania löhadöi uli sombulagö ya'ia.
Taroma Wa'auri
Sinumbua da'a, mo'omo dombua ma fanötöi ba wamahaö; berumah dua (dioecious) irege no la'ila niha so zimatua ba si'alawe. Bulunia igize-ize. Buania owulo-wulo hulö ndrima, la'a-la'a a'usö, ba no afangö-fangö huania me so khönia wanikha atsiri fetaro nagole mbuania. Na asoso falo andre, ba teboka mbuania irege hunönia hatö fanga'i, hiza ba hunönia so khönia misa hulö fae-fae sola'a-la'a soyo (fuli yang berwarna merah). Hunönia na asoso sikhalania araidö-raidö ma ahatö ia ba la'a-la'a coklat.
Falo nihalö khönia hunö ba fae-fae sombalugö hunö ma laŵa'ö ia arillus, faoma nagole mbuania. Ba wamawa, fae-fae andrö, lakaoni khönia fao töi fuli, ma ba li Hagöri lamane; mace, ba zifakhai ba wa'owaöri ma ba farmasi latötöi faoma fehede myristicae arillus mazui macis. Nagole mbua falo ya'ia da'ö myristicae fructus cortex. Falo andre sambua zinumbua sara sibai wa'atedounia irugi tola lateu mbuania. Faneu mbua falo tola ikhamö ba zi 7 ofeta 9 fakhe i'otarai latanö ia. ba hiza tola tehalö mbuania ba zi dua wulu a lima fakhe wa'ara (25 tahun). Fa'atedou wa'alaŵania tola ikhamö ba zi 20 m ba fa'aurini tola ba zingaotu fakhe.
Fatua lö la'amawa, hunö falo andre, la'okhoi'ö ba la fasafi khönia fae-faenia. Fangoköli hunö falo andre, moguna ginötö ba zi önö ofeta ŵalu migu. Ösi huninia na no oköli, ba akore ba hiza na la fadögö ia ba moriti nösi hunönia andrö. Ba lele moroi ba hunö andrö agaboto, ba ösinia da'ö ni'amawa.
Tumbao
Sura ba da'a wurugö nösi zura
T2 (sosial)
Ofanöŵa
Fatua lö ifasindro T2 Cselle, idönia'ö wamamangadulo'ö produk konsumen si bohou ba zosou'a sotöi Area 120 okhöta Google (no laduhö). Baero da'ö tobali göi Manajer Produk Cselle ba Twitter moroi 2014 irugi 2016, heza i'ohalöŵögöi produk konsumen ba i'orifi mangawuli golayama we'amöi baero Twitter awö nga'örö tren seluler.
Tumbao
Tumbao ma ba li Indonesia ya'ia da'ö; Bangau sambua wogaoni fofo moroi ba ngafu Ciconiidae. Sebua boto, sanau ahe, sanau bagi, ba hiza adogo-dogo moroi ba wofo nifotöi Kuntul, ebua sibai mbawa ba awe'e-we'e. Tumbao oya ba auri ba Danö Niha, so ba laza.
T2 (sosial)
Ofanöŵa
Me 2023, ifataro Michael Greer T2 tobali chief technology officer, si no irai tobali direktur senior ba Discord.
Platform
Iŵa'ö T2 wa töi perusahaan andre lö nasa te'etu'ö ba tola tefalali.
T2 no sambua moroi ba zi ha'uga platform media sosial niŵa'ö niha tobali alternatif khö Twitter aefa i'okhögö Twitter Elon Musk. Itehegö 280 hurufo bakha ba duria nisura zangoguna T2. Itutunö Cselle wa i'eregesi tödö ena'ö fondrege fakhili platform andre ba Twitter si föföna sibai. Ifaduhu'ö göi sekuriti awö fitur keamanan T2 simane otentifikasi zangoguna.
Ohitö dödö T2 ena'ö ba zi so föna ifaduhu'ö ia sangoguna faoma identitas si fao ba aplikasi awö famareso faoma selfie. Edöna i'oguna'ö wamareso niha awö fa'onekhe artifisial (li Inggris artificial intelligence) ba wamalua moderasi T2.
Tumbao
Tumbao löhadöi khönia ngandroto sifakhai ba li ma syrinx irege tumbao andre lö mo li. Lala wahuwusa ba ngawawania, faoma bawara ladou nawöra.
T2 (sosial)
Platform
Me 25 April 2023, ibörötaigö sistem wogaoni T2 ena'ö ya'ira si töra ambö 1.000 niha si no fao awö tola göi lakaoni nawöra ba plaftorm T2, tenga sa'ae ha wamo'ösi formulir antri. Tola ikaoni irugi 5 niha ero sangoguna ba tola göi i'andrö nasa töra moroi ba da'ö na moguna. Iada'a ha tola mufaigi nösi T2 yaŵa ba gu'ö.
Fotu
Mame'e fotu no sambua to'ölöa ba Danö Niha nifalua ndra satua ba ndraonora mendrua na labe'e nihalö nonora alawe. Fatua lö irugi nomo wo'omonia, ba ono alawe sangowalu lafotui ua.
Tumbao
Tumbao fofo sitola findra nahia ba muhombo aröu, lafaogö ira ba nangi ba fa'aukhu nirasoira sitobali fondrou'ö fa'abölöra. Gambara dumbao sohombo nikoda Ottomar Anschütz (1884) no sambua fa'aterou dödö khö Otto Lilienthal ba wangahaogö glider ni'oguna'ö ba wohombo ba wozu ngahönö ma abad si-19.
Tumbao andre fofo sabua faoma afi sebolo. Ngawalö ma spesies Leptoptilos crumeniferus moroi ba danö Afrika tesöndra gafi dumbao andre fa'ebolonia so ba zi 3,2 mete, irege lakaoni ia faoma fofo sebolo afi ba gulidanö ("burung darat dengan rentang sayap terpanjang di dunia") fahulö ira wofo tanöbö'ö simane fofo Kondor moroi Pegunungan Andes
Azuni dumbao la'oguna'ö ba ginötö sara, itaria ba zi ha'uga fakhe wa'ara, ebua sibai gazuni dumbao, itaria so ba zi 2 meter wa ebolo ba fa'abakha ba zi 3 mete. Tumbao no irai la walinga fao ba zisambua sihene ma monogami, ba hiza me la'alui wamahaö sifakhai ba da'a ba tumbao simane fofo tanöbö'ö. Tumbao löfaröi ia khö nawönia, ba tefagati nawönia na no aröu muhombo. Hiza fofo tumbao andre, me no la'ila sambua fofo sebua, silöfaröi, somasi ha sambua zihene sifao khönia, irege no asese labali'ö sitobali gambara si sökhi ba ziha'uga nahia kebudayaan faoma mitologi.
Molo'ö Fenaeta Gaurifa (Morfologi)
Fa'ebua mboto dumbao si lö fagölö dozi nahia misa, simane i'otarai ba Marabou fa'alaŵa 152 seti ba fa'abua so ba zi 8,9 kg irugi ba dumbao Abdim, fa'alaŵa ya'ia da'ö 75 seti ba fa'abuania ba zi 1,3 kg. Fofo da'a göi so khönia dimorfisme seksual ba wa'anua ma fa'ebua, na silatao so ba zi 15% moroi ba zihene molo'ö ba zi ha'uga ngawalönia, simane tumbao bawa falano (misalnya bangau paruh pelana), ba na lafaigi molo'ö zikhala ba lö amaehuta. Fa'afabö'önia ha ba zikhala hörö ba ngawalö genus Ephippiorhynchus.
Famaedogö (Simbolisme)
Tumbao safusi (Ciconia ciconia) sambua famaedogö ba mbanua Den Haag ba Belanda ba famaedo si lö mu'osara'ö ba Polandia si so ba zi 25% moroi ba ngawawa ngawalö dumbao.
Ba kebudayaan Barat, Tumbao andre la'oguna'ö ba wamaedo fa'atumbu ndraono. Hikaya sifakhai ba wa'atumbu ndraono nibe'e dumbao no sambua nidunö-dunö ba ndraono fatua lö mörö simane ba mbanua Belanda faoma Jerman fetaro yöu. Tumbao sangazuni ba zagö nomo, no lafarisayoi solohe ba same'e harazaki.
Ba ginötö Victoria, ba ginötö wamadunö-dunö sifakhai ba wo'ono ma fungsi reproduksi hu lö tebai lafatunö nasa meluo da'ö (masih dianggap tabu), fanofu ndraono side-ide sifakhai; hezo mböröta wa'atumbu ndraono sawuyu, ba hiza latema wanofu andrö faoma hikaya so dumbao solohe ono sawuyu.
Yasato Harefa
Yasato Harefa (* Gunungsitoli 16 Mei 1945) no samösa zatua niha Keriso BNKP sabölö tehöngö börö ngawalö zinunö si no ifazökhi awö mbuku wamahaö Li Niha si no ifa'anö. Tuho halöŵönia ya'ia tobali guru PNS (pegawai negeri sipil).
Sekola
Heŵa'ae tumbu ia ba Danö Niha, ibörögö zekolania Yasato me 1957 ba SR (Sekolah Rakyat) Sibolga ba itohugö ba SMP Negri Sibolga (1960). Awena aefa da'ö manohugö sekola ia ba SMA Negri Gunungsitoli (1963). Me no awai ba möi ia kuliah ba Universitas HKBP Nommensen ba Pematangsiantar (1968) wangai Li ba Sastra Inggris. Aefa da'ö kuliah zui ia ihalö Pendidikan Umum ba IKIP Gunungsitoli (1975). Furi hö inönö na sa faoma kuliah Psikologi, Pendidikan ba Bimbingan ba IKIP Gunungsitoli (1987).
Halöŵö ba musik
Ba hiza sabölö la'ila niha sato ba Danö Niha ya'ia halöŵönia ba bidang musik, baero wamazökhi oya zinunö pop simane Banuagu ba Olora, oya göi isura zinunö nifotöi mars ba himne ba Li Indonesia si mane Mars IKIP Gunungsitoli, Mars STT BNKP Sundermann ba oya danö bö'ö. Ya'ia göi zanura lirik li Indonesia zinunö Tanö Niha Mbanua Somasido.
Baero da'ö oya göi ifazökhi zinunö ni'anunöisi zekola wanunö (koor) he ba Li Niha ba he göi ba Li Indonesia.
Oya isura zinunö ba Li Niha börö me molo'ö ya'ia mo'amböta sibai ngawua zinunö ba Li Niha awö wa'asökhi note ba he lirik ngawalö zinunö si no so ba mo'amböta göi.
No göi fao Yasato ba wamörögö Band Iwada, so'anunöisi lagu-lagu Li Niha ba RRI Medan ba RRI Sibolga ero Salasa tanö owi moroi ba 1963 irugi 1969, heŵa'ae ha irugi 1964 fao ia. No lala da'a wamarongogö sinunö Li Niha ba zamondrondrongo radio ba zi sagörö Tanö Niha.
Halöŵö ba Li Niha
Me 2002 Yasato manura mbuku gamakhoita li Nono Niha nibe töi Tata Bahasa Daerah Nias. Da'e mbuku sasese itörö tödö niha na larongo döi Yasato Harefa. No göi ifazökhi sambua kamus nisurania me 2016 ba ibe töi Kamus Sederhana Bahasa Indonesia-Nias. Buku kamus andre edöna terbit mangawuli ba ndröfi 2021 niraka Valemba, Yogyakarta.
Baero tata bahasa no göi isura mbuku ni'oguna'ö guru ba wamahaö Li Niha ba SD, i'otarai kelas sara irugi kelas önö, niraka me 2003 ba nibe töi Buku Pelajaran Bahasa Daerah Nias (Famahaö Li Nono-Niha) ba nifezawili Dinas Pendidikan Kabupaten Nias.
Sisobahili I Tanöse'ö
Sisobahili I Tanöse'ö no sambua desa ba Kecamatan Hiliduho, Kabupaten Nias. Kodenia ba wamatörö Indonesia 12.04.05.2032.
Sura falaka
Lö mu'ila hamega tebörö taigö, ba haniha zobörötaigö, ero so zabeto ba afu tehöngö ba niha sato ba lafazawili zura nifotöi sura falaka. Lö mu'ila haniha zanura ba zamazaewe zura andrö me no ba zibongi lafazaewe ia irege samösa lö sangila. Sura falaka andrö lasura ia ba garate side'ide ba li Niha. Ösinia ba wangombakha wa no abeto gasane. Lasura döi nono alawe sabeto andrö. Na la'ila ha'uga waŵa ba lasura. Na ero so zura falaka andre ba na lö itörö boto ba ono alawe niböbögö waya simane nisura ba zura falaka ba tola möi ia khö zalaŵa wa turia si tehengö andrö no möi fangoboisi döinia ba lö itörö botonia.
Teu zabeto
Ba Danö Niha ba notobali to'ölöa na so deu fao angi ba na sabata döhö ba sabata zui abölö-bölö ba no sa'ae lamane da'e teu zabeto. Ba asese na so deu simane da'ö ba izumaigö so göi zabeto sitehengö ba mbanua andrö. Irege no sa'ae oi latandroi niha wa na so zabeto ba so deu zabeto. Hiza na no tehengö haniha zabeto ba itörö boto ba i'anemai'ö molökhö göi. Andrö dania idugu faduhu dödö nono Niha wa so deu zabeto andrö.
Amuata wahorösa irege abeto ma manabina nono alawe si lö zangowalu na sa ba no nifatörö'ö huku. Ono alawe sabeto ba no tobali fangaila zatua ba si sambua omo khö nono alawe.
Töwu
Töwu, ya'ia da'ö sinanö somböi idanö sitola mubali'ö gulo. Ba Danö Niha Töwu, no sambua sinanö saoha sibai auri. Ba newali, ba naha gowi, ba hinölu laza, no tola tesöndra döwu andrö. Ba li Indonesia latötöi ia Tebu (Saccharum officinarum Linn) (bahasa Inggris: sugar cane) ya'ia da'ö sinumbua soguna ba wangahaogö gulo faoma vetsin. Sinanö da'a ha ba iklim tropis auri ia. Sinanö da'a tefaogö ia ba gangolifa ndru'u (rumput-rumputan). Na no latanö ndrege zi döfi, ba tola lahalö döwu andrö. Ba danö Indonesia, no oya latanö niha ia, simane ba mbanua Jawa faoma ba Sumatra. Sikhalania ya'ia da'ö mondroto-ndroto, ba so misa khönia gumo ba mbörö faoma bulunia. Gumo da'ö khönia lö fefu dewu, so ia molo'ö danömönia, simanö göi wa'alaŵa döwu andrö, no fabö'ö-bö'ö, he fa'esolo dölania ba he göi ngandroto no fabö'ö-bö'ö. Ba hiza molo'ö si no latanö niha dozi banua misa, fa'alaŵa nia so ba zi 2,5 mete ofeta 4 mete, fa'esolo döla ma diameter so ba zi 2 – 4 cm. Töwu sinanö monokotil faoma auri lewiönia ba ngandrotonia aefa da'ö mongafu wa'aurinia
Sinanö töwu andrö, auri molo'ö hadia mbaŵa zalua bada'ö, baŵa deu ma baŵa lökhö. Na lö sökhi atö mbaŵa simane baŵa deu manö, ma zui baŵa lökhö sara, hiza töwu andrö auri ia molo'ö wa'asökhi mbaŵa salua. Na baga atö, tenga baŵa deu sibai ba tenga baŵa lökhö göi, töwu auri sökhi, atabö ia ba alio mongafu. Töwu auri ia zi 0 – 900 mdpl ma 0 – 900 mete moroi ba dete nasi, fa'alua deu ba zi 2000mm/ero döfi, fa'aukhunia (suhu udara) ba zi 21 – 32o C, dan pH tanah 5 – 6.
Bulu döwu soköli, ba li Jawa latötöi dadhok ya'ia da'ö tola möi biomassa si so kalori salaŵa. Ira ina-ina ba mbanua asese mangoguna'ö dadhok labali'ö eu galitö; me alio aukhu faoma ba wo'alösi mangoguna'ö fanikha tanö ba möi fangatalisi gefe ma'ifu ba wa'amaha mböli wanikha tanö iada'a.
Ba wangali fa'abölö ma konversi energi ba fabiri gulo, bulu döwu faoma lölö döwu si no lahalö nidanö khönia misa, tola tobali fangorifi holo-holo ma boiler, ba zau-zaunia tola manolo famera'ö döwu ba fabiri faoma tola fanolo ba wanga'asogö fa'abölö (produksi) ba wandru (pembangkit listrik).
Fangahaogö döwu ba Indonesia (Produksi Tebu di Indonesia)
Ba Indonesia, sinanö döwu la'ehaogö ia ba danö Jawa faoma Sumatra. Me döfi si dua ngahönö a fele'önö (2016), molo'ö Direktorat Jenderal Perkebunan tesura wa'ebolo kabu döwu ikhamö ba zi 445.520 hektar, irege tola lahalö khönia nidanö döwi si no la ehaogö (nilai produksi) ba zi 2,222 juta ton. Ba wanga'i töwu si no tola lahalö, idugu tedou wa'ebolo nahiania i'otarai döfi si sara ngahönö a siŵa ngaotu a ŵalu ngafulu (1980), fa'ebolo meluo da'ö so ba zi 316.063 ha, ba aefa da'ö tedou ba zi 50,69% tobali fa'ebolonia ba zi 427.123 ba ndröfi si dua ngahönö a feledölu (2013). Fa'atedou wa'ebolo wanga'i töwu, me no tedou göi wa'ebolo wanga'i töwu andre ba kabu niha mbanua (Perkebunan Rakyat), si no ato tobali oke döwu ba Indonesia. Sifao ba wa'atedou da'ö fangahaogö idanö döwu ba wetaro gulo hablur no tedou göi ia i'otarai me döfi si saribu a siŵa ngaotu a ŵalu ngafulu (1980). Börö da'ö, tefaigi ba ndröfi si sara ngahönö a siŵa ngaotu a siŵa wulu a ŵalu (1998) no so wa'alö wa'oyania me ba ginötö da'ö alua krisis ekonomi. Na la faigi ba ndröfi fatua lö 1998 idanö döwu gamaudu gulo hablur no aröu fabö'ö. Ba ndröfi si sara ngahönö a siwa ngaotu a siwa wulu a walu (1998) ha 1,48 juta ton, ba hiza ide-ide ia moroi ba ndröfi si sara ngahönö a siwa ngaotu a siŵa wulu a fitu (1997) so ba zi 2,19 juta ton. Ba da'a ara ma'ifu wa'aluania ofeta döfi si dua ngahönö a öfa (2004). Ofeta ba ndröfi si dua ngahönö a fele'önö, Ditjen Perkebunan no tola la erai wa'atobönö kabu döwu ba Indonesia irege ikhamö ba zi 2,71 ton ma tedou ia ba zi 116% na la'erai moroi ba ndröfi 1998.
Standarisasi wangahaogö gulo (Standardisasi Produk Gula)
Tuho si tola la'ehao moroi ba döwu ya'ia da'ö gulo, si no standardisasi famareta Indonesia, fetaro sanga'i halöŵö ba Direktorat Standardisasi dan Pengendalian Mutu Kementerian Perdagangan Indonesia. Gulo safusi ma Gula Kristal putih (GKP) sambua zi no latatugöi SNI molo'ö Peraturan Menteri Pertanian Nomor 68/Permentann/OT.140/6/2013. SNI GKP ya'ia da'ö SNI 3140.3:2010 faoma Amandemen 1.2011 Gula Kristal Putih. Sedöna la henagö ba wanöndra fa'asökhi gulo ma Persyaratan mutu untuk Gula Kristal Putih simane si so tou ba da'a:.
Fangahatö Metabolomik ba wamanöi fangahaogö idanö döwu Indonesia (Pendekatan Metabolomik untuk Meningkatan Produksi Tebu Indonesia)
Sambua zi no lafalua wamareso metabolomik ba döwu, ya'ia da'ö famareso relasi profil metabolit moroi ba wa'amanöi döwu simane töla, lewiö. Ba lewiö aksila ba döwu, si to'ölönia tefa'aso wetaro kondisi dorman; heŵa'ae no simanö na segmen moroi ba döla sanahe node faoma internode ba embrio ŵa'a si lö'ö-lö'önia so khönia lewiö viabel ni findrakö moroi ba ndroto-ndroto hezo auri ia ba latanö ba danö, ba hiza no tola auri simane töwu nitanö faoma baginia. Töwu no la'ila niha wa tola i'owuloi sukrosa ba dölania. Sukrosa da'ö tola la'oguna'ö substrat ba wanolo fa'auri döwu. Sukrosa si tesöndra ba döwu no lafareso ba gradien, hiza sukrosa ba internoda sawuyu adogo-odogo ia moroi ba internoda si no atua. Börö da'ö karbon ni'irö'ö döwu andre ba zikhala sukrosa tola lawa'ö ia nomöi börö we'aso lewiö misa ba ngandrotonia. Fanahö da'a tehalö molo'ö angombakhata wa sukrosa sambua metabolit sifakhai ba wa'atumbu zinanö. .
Angolifa metabolit malaŵa'ö ia Komposisi metabolit ya'ia da'ö sambua wakake ma tool si powerful ba wamakhai interaksi gen faoma fenotip si tola ni'ila ba zisambua zi so fa'auri, da'a göi möi si tola lafaigi ha wa'asonia ba zi sambua nahia zinanö. Famareso si no lafalua ba zinanö döwu, sifakhai ba jaringan metabolit (metabolic networks) moroi ba döla faoma lewiö. Ba hiza töwu andrö, lafaigi göi lewiö sauri ba ngandrotonia me da'ö göi sambua zonönö fangalio wa'auri döwu, ba börö da'ö la'oguna'ö nifotöi Profiling metabolit primer si tola mame'e gambara ba döwu zedöna lafareso. Metabolit si so ba döwu alio sibai fakhai ia na lafaedo khönia metabolit kunci (sukrosa, putrescine, glutamat, serin, dan myo-inositol) ba da'a möi sambua börö wa'auri. Baero da'ö metabolit tola labali'ö ia famareso danömö döwu. .
Sambua zalangu dödö zo halöŵö ba kabu döwu ba Indonesia, me adogo-dogo sibai gulo zi so misa ba döla döwu sauri ba Indonesia ma lawa'ö ia adogo-dogo khönia Rendemen. Na Rendemen döwu laŵa'ö so khönia gulo 10%, eluahania wa moroi 100 kg töwu si no lagili ba ginötö wanga'I gulo ba döwu, gulo la söndra ba zi 10 kg. Molo'ö Center for Indonesian Policy Studies, fa'ebua rendemen döwu ladöna-döna alua ba wokabusa töwu ba Indonesia si no tefareso ha 7,50%. Fa'ebua da'a tola laŵa'ö adogo-dogo ia moroi ba rendemen Filipina si no ikhamö ba zi 9,20%, ba rendemen döwu ba Thailand, ya'ia da'ö fa'ebua 10,70%. Na la'odödögö nasa ia tola manöi rendemen döwu sauri ba Indonesia. Börö da'ö na tafaigi ba mbanua bö'ö simane ba Filipna no omasi tesöndra gulo fa'oya 1 juta ton, so khöra döwu fa'oyania 10,8 ton, na ba Thailand fa'oya 9,3 ton, ba Indonesia fa'oya 13,3 ton. Da'a zimöi fa'arugi ba zohalöŵö ba kabu döwu ba Indonesia, börö da'ö irege la fe'aso gulo moroi baero mbanua Indonesia. .
Börö da'ö, ba wamareso metabolomik si tola lafalua ba zinanö döwu andre, ya'ia metabolomik si tola modou'ö fa'alaŵa rendemen döwu ba Indonesia. So mbörö zifakhai ba wa'adogo-dogo gulo ba döwu zauri ba Indonesia, ya'ia da'ö ba lala wananö ndra sohalöŵö ba kabu döwu, si lö tola lö'ö la dou wangi'ila hewisa lala satulö simöi fangazökhi döwu Indonesia.
Buwu
Buwu ya'ia da'ö töi wama'ala ösi nidanö simane uro, baeŵa, hambae ma zui i'a nifazökhi moroi ba lewuö, lafo'ono ia ena'ö lö möi baero gahulua. Buwu ba wanötöi ba li bö'ö, simane; ba li Indonesia latötöi; bubu, ba wehede Banyumasan, ba wehede li Jawa ya'ia da'ö: wuwu, ba li Sunda: ya'ia da'ö; buwu. Hiza tenga ha ba Danö Niha wanötöi buwu andre, ba wehede li Sunda, fagölö wanötöi ba fanura, ya'ia da'ö; buwu. Fangahaogö buwu andre, tenga ha moroi ba lewuö, so göi ni fatali moroi ba zinali saro, ba duhö-duhönia, tola la'oguna'ö zole mbanio.
Buwu andre no la'ila niha ba zi sagörö Indonesia. So zanötöi faoma fehede lukah ya'ia da'ö ba li Minangkabau faoma Suku Kubu. Lukah gilo, ba kesenian tradisional la'oniha-niha ba tola maliŵa molo'ö fa'afarisayo niha ba da'ö sifao wanötöi fangandrö ma mantera moroi khö zi samösa niha nifotöi pawang.
Lala wamazökhi mbuwu
Famazökhi buwu no oya sibai, so zi öfa sagi, trapesium, silinder, lonjong, ba so göi zowulo-wulo zihulö rudal, famazökhi zihulö silinder, ma hulö kerucut, nifazökhi moroi ba ngawalö bahan, so moroi ba mbana, kaŵe, ue ba simanö göi moroi ba lewuö. Sito'ölönia ba wangahaogö buwu andre, lahaogö nifaudugö ha wa'ebua zedöna lafa'u'u ngawalö nösi nidanö.
Ngawalö mbuwu
Ngawalö mbuwu na lafaigi moroi ba lala wangoguna'ö ya'ia la bagi ba zi dombua ngawalö ya'ia da'ö;
Buwu Tradisional
Buwu ba Danö Niha, lö taya irugi ma'ökhö. Sambua lala wama'ala ösi nidanö si no ara la'ila niha ba Danö Niha. Buwu ba Danö Niha, oya la be'e ba mbombo, ma ba nuo nidanö side-ide. Lala wamasa ya'ia, la faudugö ba zoya kara, ba zi so idanö ma'ifu, ba labalugö ia faoma mbulu ndru'u ena'ö lö oroma ba zanörö ngai nahiania. Ösi nidanö sasese alau ba mbuwu ba Danö Niha, ya'ia da'ö uro, baeŵa, ba itaria so gi'a faoma hambae. Lakhönia, la bogö mbanua, ba labe'e bakha ba mbuwu. Mahemolu mbanua, ba awena la bokai mbuwu andrö.
Buwu Zifagai ma Nelayan
Buwu zifagai, ya'ia da'ö buwu ni'oguna'ö ba wama'ala i'a si so ba nasi, ba nidanö sebua. Ba hiza ngawalö mbuwu da'a oya molo'ö fangoguna'ö ya'ia. Ba da'a so ngawalö mbuwu sasese la'oguna'ö sifagai ba nasi ya'ia da'ö simane:
Buwu da'a sambua wakake wama'ala i'a nibe'e ba doyo namö ma nilömö barö nidanö ia. Fa'ebuania oya ngawalö, so zebua ba so göi zide-ide, molo'ö zomasi niha sifagai. Na side-idenia fa'ebuania ya'ia da'ö fa'anau irugi 1 m, fa'ebolo so ba zi 50–75 cm, fa'alaŵa ba zi 25–30 cm. na buwu sebua fa'anaunia ikhamö 3, 5 m, fa'ebolo 2 m, fa'alaŵa 75–100 cm. I'a sasese tefa'ala ba mbuwu nibe'e ba doyo namö ma nilömö, ya'ia da'ö simane uro sebua (udang mutu baik), zihulö Kwe (Caranx spp), Baronang (Siganus spp), Kerapu (Epinephelus spp), Kakap (Lutjanus spp), kakatua (Scarus spp), Sa'usö i'o ma Ekor kuning (Caeslo spp), I'a sotöi Kaji (Diagramma spp), Lencam (Lethrinus spp), uro penaeld, uro barong, hambae, hambae sebua (rajungan), ba tanöbö'önia.
Buwu solaya ba dete nidanö andre ni'odödögö nifetaro ba dete nidanö. Buwu da'a, tatu manö fabö'ö ira moroi ba mbuwu nihanigö ba doyo namö. Buwu solaya andre, lahaogö ia moroi ba lewuö nizaraini, ba lafo'ono bakha ia ena'ö i'a te'u'u. I'a si tola tefa'u'u na lafake mbuwu da'a simane i'a; pelagik, ya'ia da'ö i'a tembang, japuh, julung-julung, torani, kembung, selar, ba tanöbö'önia. Hiza na lafasa mbuwu andre, ba tola lafake dundraha ba laböbö ena'ö lö ahani, ba la sao ia fa'anau zinali 1,5 moroi wa'abakha nidanö.
Kabupaten Nias Barat
Kabupaten Nias Barat no sambua kabupaten ba Provinsi Sumatra Utara si so ba Danö Niha. Kodenia ba wamatörö Indonesia 12.25. Tefasindro kabupaten andre me aboto Kabupaten Nias tobali 3 kabupaten (Kabupaten Nias, Kabupaten Nias Barat, Kabupaten Nias Utara ba 1 kota Kota Gunungsitoli. Ifa'olo ia Menteri Dalam Negeri Indonesia, Mardiyanto, me 26 Mei 2009. So khönia 8 kecamatan ba 105 desa.
Hiligehosogawu
Hiligehosogawu no sambua desa ba Kecamatan Tanahmasa, Kabupaten Nias Selatan. Kodenia ba wamatörö Indonesia 12.14.31.2011.
Mbölihae
Mbölihae
Mbölihae ya'ia da'ö sambua wanunö ma fanari nifalua ngasi mbanua, ngasi nuwu, ngasi dome ba nono niha.[1] falua-lö murugi nahia ba zowatö. Mbölihae mufalua na so wa'omuso dödö simane na so walöwa, owasa, folau-bawi, ba tanöbö'önia.
Lala wamalua Mbölihae
Na no arakhagö ofeta dome ba mbalö golayama ba nahia wamalua fa'omuso dödö ma ba nomo zowatö, ya'ira fefu la hadugö/labatogö ira, ba möi föna Gere ma sanutunö mbölihae i-höli imane: “Höli wanguhugö ba tome/uwu/banua si lö-atoto…!” latema sato: “Huu…!”. Awena itutunö mbölihae Ere, ba labuaö göi gahera sato lumalö föna. Ero sandroto wanutunö Gere; ba latema sato “''Huu…!!! Bölihae…''!” la fagemagema irege larugi golayama zowatö. Ba na no larugi dalu golayama zowatö, ba labatogö ira sato ba ifuli ihöli Ere nomege imane: “Höli wanguhugö ba tome/uwu/banua si lö-atoto…!” latema sato: “Huu…!”.
Lala wangera'era sifakhai ba wolau Mbolihae molo'ö Hada Laraga
Ohitö dödö ba wamalua mbölihae, ya'ia da'ö fangoroma'ö wa'omuso ma fa'owuawua dödö ba wondrugi nahia ba zowatö (Li Indonesia Ungkapan rasa sukacita dan kegembiraan menghadiri pesta yang dilaksanakan). Folau Mbölihae ba wa'omuso dödö fagölö gunania ma fetaronia ba ngenoli hada simane: folau Maena, folau Hoho, folau Hiŵö, folau Wolaya, folau Wanari, folau Olola-mbawi, folau Hendrihendri, ba tanöbö'önia.
Sisobambowo, Mandrehe
Sisobambowo no sambua desa ba Kecamatan Mandrehe, Kabupaten Nias Barat. Kodenia ba wamatörö Indonesia 12.25.05.2020.
Sisobamboŵo andre ba no sambua ba gotalua zi 20 banua si so bakha ba kecamatan Mandrehe. Fa'ebolonia 6,94 km (kilo meter) ma 8,94 % moroi ba wa'ebolo kecamatan Mandrehe. Si föfö mbanua andre ba no ahatö si'ai ba zinga nungo nidanö Moro'ö, ba si föfö bö'ö ba so ba detehili. Fefu nomo sahatö ba mbewe nungo nidanö Moro'ö ba te'oli ba zinga lala sebua samahalö Kecamatan Mandrehe ba Sirombu, ba omo si so ba hili-hili oi teoli-oli göi da'ö he wa'ae so göi zi fasaule-saule si mane ba mbanua bö'ö. Banua si faola ba mbanua Sisobamboŵo, ya'ia da'ö Balöhili.
Molo'ö data Mandrehe Dalam Angka 2019, fa'ato niha ba Zisobamboŵo 942 niha. Ba gotalua da'ö so 444 ndra matua ba 498 ndra alawe. Fao ba da'ö fefu ndraono ba satua.
Niha mbanua
Si mane ba mbanua bö,ö, niha mbanua Sisobamboŵo tola tewa'ö oi sifatalífusö manö. Oroma da'e ba mado niha mbanua si so ba da'ö. Arakhagö fefu ira ha mado Hia. Na so mado tanöbö'ö ba lö ato, mato dombua ma tölu ngambatö si mane mado Zebua, Mado Gulöa, btn. Mado si fazambua-zambua andrö ha niha sifateŵu ira ba Zisobamboŵo si mane niha sifateöu ba mbanua bö'ö.
Fa'afaduhu dödö khö Lowalangi
Fefu Niha mbanua ba Zisobambowo no so agamara. Tola tewa'ö ŵa ya'ira andrö faduhu dödöra ba zangorifi boto ba noso niha molo'ö fa'afaduhu dödö Niha Keriso. Ba mbanua andrö so 3 (tölu) ngawua gosali Mbanua Niha Keriso Protestan ba 1 (sambua) Gosali Katolik.
Faniri
Tandra-tandra zaniri
Fökhö faniri andre, tola göi alua ba niha si no atua tenga ba niha sawuyu-wuyu döfi. Na ba niha si no 40 fakhe, so tölu dandra tandra wa'alua waniri, ya'ia da'ö;
Öba ngawawa
Sura andre te'ali moroi Wikipedia Indonesia Kekebalan Kelompok
Öba ngawawa ma (ba li Indonesia: kekebalan kawanan; ba li Inggris: herd immunity) ya'ia da'ö sambua lala woba'aga (si lö i'anemai'ö) moroi ba wökhö saoha fatöfa salua na abölö oya niha ba zisambua ngawawa te'öba moroi ba wökhö börö meno irai göna fökhö ba he göi börö me la öbaini (vaksinasi), irege na so samösa zi lö mo öba ba fao ia tetötöwu.
Ba ngawawa so ösi niha sabölö ato zi no te'öbaini (ya'ira andre lö sa'ae fao ira ba wa mazaewe fökhö saoha fatöfa), amaedola rate, aetu ba lala wamatöfa fökhö ma zui tebato. Na abölö oya niha sino te'öbaini ba ngawawa, idugu ide-ide fakhamöta khö niha si lö mu'öbaini faondra khö niha solohe fökhö. Da'a sambua wanolo ba woba'agö samösa niha si lö mokhö öba bakha ba mbotonia moroi ba wökhö.
Samösa niha tola mo'öba na no döhö moroi ba wökhö ma zui no lasuti ia faoma öba (vaksin). So ösa göi niha si tebai mo'öba börö me so khönia wökhö tanöbö'ö, simane imunodefisiensi ma imunosupresi, irege niha simane, öba ngawawa tobali lala sabölö moguna ba woba'agö ya'ira moroi ba wökhö.
Na no ofeta ba zi sambua inötö nihonogöi, ba ida'i-da'i öba ngawawa mohalöŵö ba wotayaigö fefu wökhö moroi ba gotalua ngawawa. Penghilangan penyakit ini, jika terjadi di seluruh dunia, dapat mengurangi jumlah infeksi menjadi nol secara permanen, yang disebut eradikasi atau pemberantasan penyakit.
Fanayaigö fökhö andre, na alua ia ba zi sagörö uli danö, tola mangalösi wa'ato zi fatöfa fökhö irege taya manö, da'ö nifotöi eradikasi ma fanuwösa molaŵa fökhö.
Öba ngawawa ni'otomosi faoma fo'öbaini (vaksinasi) ba ndröfi 1997 no fao falulu ba wolaŵa famadöhö fökhö zobulu zukhu (variola) ma zui latötöi ia ba li Indonesia, cacar air, ba fao göi ba wo'alösi asesea wökhö tanö bö'önia.
Lö fefu wökhö tola tefadöhö ba göba ngawawa ba ha fökhö saoha fatöfa, ya'ia fökhö si tola mozaewe moroi ba zi samösa niha khö niha tanöbö'ö. [5] Simane Tetanus, farange nia tola möi böröta wökhö, ba hiza lö aoha fatöfa ia, irege öba ngawawa lö taru khönia Tetanus, misalnya, bersifat infeksius tetapi tidak menular, sehingga kekebalan kelompok tidak berlaku.
Fehede "öba ngawawa" te'oguna'ö ia si'oföna sibai me döfi 1923. [1] Öba ngawawa laŵa'ö ia sambua sahöli tödö salua manö (alami) ba ndröfi 1930, ba me lahaogö lafareso me aefa ato ndraono te'öbaini moroi ba wökhö campak, fa'ato zibohou göna idugu alö ba zi sambua inötö, fao ndraono wökhötö (iraono saoha göna fökhö).
I'otarai da'ö, fo'öbaini zato lafalua ena'ö so göba ngawawa ba no tefa'ele'ö wa tola moba'aga wamazaewe börö wökhö saoha fatöfa.
Falö fao dödö ba wo'öbaini tola manaisi wanga'asogö öba ngawawa irege fökhö si tola laba'agö me na, ba hiza tola tefatöfa ba niha mbanua si lö molau fo'öbaini.
Fökhö sombuyu-mbuyu (polio) awö difteri no si tobali duma-duma wa sindruhunia tola latayaigö, ba hiza ifuli zui tohare ba Indonesia me so watuwusa ba wamalua fo'öbaini. Ba Aceh, ha 8% ndraono si no la'öbaini MR (measles and rubella-campak faoma campak jerman), no aröu moroi ba nitötö'u wamareta wa 95 persen no la'öbaini awena tola te'otomosi göba ngawawa.
Öba ngawawa ba wosuwöi fökhö Covid-19
Öba ngawawa ba wolawa Covid-19 tola te'otomosi ia faoma famalua fo'öbaini (vaksinasi), tenga tatehegö niha mbanua tetöfa ua wökhö ba döhö irege so khöra göba ba mbotora. Öba sotöi vaksin ifaha'ö göba mboto ba wangehaogö protein solawa fökhö ni'ilada sotöi antibodi, simane salua ba mboto zi samösa sigöna fökhö. Öba vaksin andre tola ihaogö antibodi ba zi samösa niha ba lö dali mofökhö ua. Niha si no mu'öbaini vaksin ba teba'agö ia moroi ba wökhö saoha fatöfa, da'ö zangetu'ö rate gamazaewe wökhö.
Afu tola tesendra göba ngawawa ba tola teba'agö moroi ba dungö Covid-19, fefu niha sato ba ngawawa lö tola lö'ö la'öbaini irege te'alösi niha si göna tungö ba gotalua niha sato. Sambua wozu nitötö'u ba wangotomosi öba ngawawa andre ya'ia ba wo ba'aga ngawawa si lö mu'öbaini (börö me so wökhö tanöbö'ö, irege tebai lö öbaini ira).
Jeke
Jeke no sambua desa ba Kecamatan Tanahmasa, Kabupaten Nias Selatan. Kodenia ba wamatörö Indonesia 12.14.31.2006.
Israel
Ae ba Izara'eli wombaso zanandrösa ba danö ba soi si so me föna ba tetutunö bakha ba Zura Ni'amoni'ö.
Israel sambua danö tanö ba gaekhula Asia. Ibu kotania Tel Aviv ba li ni'oguna'öra Li Ibrani. Heŵa'ae negara andre nifasindro niha Yahudi, oya göi niha Arab ba Israel awö niha moroi ba zi sagörö ulidanö si so amakhaita ba niha Yahudi.
Negara Israel awena tefasindro me ndröfi 1948, arakhagö 2000 fakhe aefa me tedudugö Yerusalem me ndröfi 73 ba börö da'ö oi muzawili ndra niha Yahudi ba zi sagörö ulidanö.
Makole
Makole ya'ia da'ö no sambua desa ba Kecamatan Tanahmasa, Kabupaten Nias Selatan. Kodenia ba wamatörö Indonesia 12.14.31.2007.
Tawuo
Sura ba da'a wurugö nösi zura
Tawuo (töi ilmiah Piper betle, li Indonesia sirih) no sambua zinumbua (itaria göi tobali sinanö) si so ngenge sanana ba danö ma zui manöi ba döla geu. Tumbu ia töra-töra ba Asia Tenggara bahiza no muzawili ia ba Asia Selatan, ngawalö hulo ba Pasifik ba ba Karibia. Asese göi latanö niha zinumbua andre tobali sinanö, börö mbulunia ni'oguna'ö ba nafo. Bulu dawuo owuge'e ba fonga'eunia hulö gambara dödö niha.
Monganga afo tola tobali börö wökhö kanker ba mbawa nifotöi squamous cell carcinoma awö wa tobali ia göi börö wa'alö ngingi nifotöi periodentitis irege tola mangiwa ba adeha nifö, heŵa'ae so göi khönia bakha wamunu dungö irege tola iba'agö alua wa'atöla nifö.
Oya te'oguna'ö dawuo ba Indonesia tobali dalu-dalu. Na munganga ia aukhu rasonia, ya mendrua manö na bulu dawuo sulasi abölö wa'aukhunia moroi ba dawuo sito'ölö. Baero da'ö la'oguna'ö ia ba hada sambua ngawalö ia sitobali tanömö nafo si lima endronga, tefaehagö ba wanema'ö tome he ba danö Melayu simane Riau ba he ba Danö Niha. So ösa göi zangoguna'ö ya'ia tobali famoadu nomo (sinanö gaba-gaba, li Indonesia hias).
Sikhala dawuo
Sinumbua sanana da'a tola ikhamö 15 meter wa'alaŵa. Ngengenia no araidö-raidö (li Indonesia coklat kehijauan), owulo-wulo ba mondroto-ndroto ba zitumbu ŵa'ania. Bulunia soroma hulö gambara dödö tumbu ba ngenge ha sagö-sagörö, adarö-darö mbutenia, ba tumbu fasaule-saule ba ngengenia, mohakhi side-ide, ba mohua safangö-fangö na lafera'ö ia. Fa'anau mbulu dawuo andre tola irugi 5 – 8 cm ba fa'ebolonia 2 – 5 cm.
Tawuo oya mongawua ba so khönia mbulu sotötöwui bua andrö ± 1 mm owulo-wulo ba anau. Fa'anau zimatuania so ba zi 1,5 – 3 cm, so dua rozi ba ise-ise, ba fa'anau zi'alawenia so ba zi 1,5 – 6 cm so khönia mato tölu irugi lima ngawua howu safusi faoma saruzö-ruzö. Buania no igide-ide, owulo-wulo ba owuge'e la'a-la'ania. Ŵa'ania no aruzö-ruzö sowulo-wulo.
Ösi ba gunania
Fanikha nifarö moroi ba dawuo asese te'oguna'ö ba wanikha fangalösi wa'aböu mboto simane alo-alo, sambua mböu ni'a'asogö dalimbo.
Me so khönia bakha zat samak awö kavikol andrö asese göi la'oguna'ö ia ba wamunu dungö samunu mbulu zinanö.
Tawuo ba Danö Niha
Ba Danö Niha tawuo andre, sambua zinanö fondrege aoha wa'aurinia. Dozi niha oi mananö tawuo, me moguna sibai ia ba wonganga afo. Tawuo andre, ba tesöndra ia ba lafo ma ba Harimbale, no lagölugö, ba famawa ya'ia ero sagölu. Tawuo tenga ha ni'a, so göi dawuo sauri ba ndru'u, sasese laŵa'ö ia tawuo danö. Tawuo, no moguna sibai ba Danö Niha, sifao ba mbola ba lala hada na so gangowuloa. Irege tawuo sinanö si lö aetu la orifi ma latohugö wananö dozi niha si so ba Danö Niha.
Fangoguna'ö (Kegunaan)
Tawuo tola mamadöhö ngawalö wökhö:
Saerumelayu
Saerumelayu no sambua desa ba Kecamatan Tanahmasa, Kabupaten Nias Selatan. Kodenia ba wamatörö Indonesia 12.14.31.2010.
Uro
Uro aurifö si so ba nungo nidanö ba si so ba nasi, si tola lara'u faoma buwu, tufa, alawa, fabönö ma zui manusuli, da'a na ba nungo nidanö. Na ba nasi, lala wama'ala ya'ia so zangoguna'ö gai, buwu, embua, btn. Töi guro andre ba li Indonesia ya'ia da'ö udang. Ba Danö Niha fama'ala guro andre, lö nasa oya sibai zangoguna'ö fama'ala ma fondra'u sabölö alio, sabölö ebua, ba idugu numalö ginötö ba idugu tedou wangi'ila.